“डंठल! रख इत्थें। ए कम्म नईं चलग।” ए आखदे ज़ैसप ओदी बक्खी आया ते गलाया, “किश नईं खादा तां घर जाइऐ खायां। लिखत करदे एलै दस्सी दित्ता हा जे परानी पिरत नई चलग।” कोरन गी चुप लग्गी गेई। ओऐ, रखदा की नईं?” जैसप बोलेया। कोरन च अश्कै जान गै नईं रेई। बल्लें-बल्लें अपनी लींगा आसे गेया; थैले चा पूला कड्डेया ते ढेरा पर रक्खी दित्ता। बन्ना आसे गेया ते सिर सुट्टी बेई गेया। दूए सारे साथी उसगी दिक्खा करदे हे। आदमी भुक्ख-त्रे सब जरी लैन्दा, पर इस चाली दी बेजती बर्दाश नईं होन्दी। कोरन कन्ने थोड़ा चिर प्हैलें जेड़ी मजूरन झगड़ी ही, आखन लगी-“ए इस्सै जोगा ऐ!”